Ս.թ. հունիսի 6-7 ընկած ժամանակահատվածում Համաշխարհային բանկի (ՀԲ) Երևանի գրասենյակում տեղի ունեցավ երկօրյա սեմինար «Բնապահպանական և սոցիալական երաշխիքային քաղաքականություն» թեմայով, որը կազմակերպվել էր ՀԲ միջազգային խորհրդատուների կողմից բնապահպանության և սոցիալական այն մասնագետների համար, ովքեր ընդգրկված են ՀԲ կողմից ֆինանսավորվող վարկային ծրագրերում: Սեմինարի նպատակն էր ծանոթացնել ՀԲ այն քաղաքականությունների պահանջներին, որոնք կիրառվում են ծրագրերի փաստաթղթերի մշակման և իրականացման՝ մասնավորապես, տարբեր ոլորտների ծրագրերի իրականացման ընթացքում շրջակա միջավայրի տարրերի վրա ազդեցությունը մեղմացնող միջոցառումների, ինչպես նաև հանրության մասնակցության և բողոքարկման մեխանիզմների կիրառման գործընթացում: